**Αθήνα:** 20.01.2022

**ΑΝΑΚΟΙΝΩΣΗ**

**Διαδικτυακή εκπαιδευτική εκδήλωση για τη διάσωση ΑμεΑ σε περιπτώσεις κρίσεων ή καταστροφών**

H [Εθνική Συνομοσπονδία Ατόμων με Αναπηρία (Ε.Σ.Α.μεΑ.)](http://www.esamea.gr), επικεφαλής εταίρος του έργου 4PLUS, σας προσκαλεί σε **πενταήμερη διαδικτυακή εκδήλωση εκπαιδευτικού χαρακτήρα** με θέμα**: «Διάσωση και υποστήριξη ατόμων με αναπηρία ή/και χρόνιες παθήσεις σε περιπτώσεις κρίσεων και καταστροφών».**

Το εργαστήριο είναι **δωρεάν** και απευθύνεται σε **βοηθούς/διασώστες**, είτε επαγγελματίες, είτε εθελοντές,και πραγματεύεται το ζήτημα των διαδικασιών διάσωσης και υποστήριξης ειδικότερα των ατόμων με αναπηρίες, των ατόμων με χρόνιες παθήσεις και των οικογενειών τους. Στο πλαίσιο του εργαστηρίου θα παρουσιασθούν και συζητηθούν ζητήματα που αφορούν στις ανάγκες και τα χαρακτηριστικά των διάφορων κατηγοριών αναπηρίας και χρόνιων παθήσεων καθώς καλές πρακτικές που αφορούν την αντιμετώπιση κρίσεων και φυσικών καταστροφών, την οργάνωση, προετοιμασία και εκπαίδευση πολιτών, τη λήψη προληπτικών μέτρων προστασίας, την παροχή υποστήριξης κατά τη φάση της αποκατάστασης, κ.ά.

Η εκδήλωση θα διεξαχθεί μέσω τηλεδιάσκεψης Zoom, από την **Τρίτη 25 Ιανουαρίου έως και το Σάββατο 29 Ιανουαρίου 2022**, και ώρες **17:00 με 20:00**.

Για τη συμμετοχή, σας παρακαλούμε όπως αποστείλετε επισυναπτόμενη Αίτηση συμπληρωμένη μέσω ηλεκτρονικού ταχυδρομείου στη διεύθυνση: 4plus.interreg.project@gmail.com.

*Για περισσότερες πληροφορίες ή διευκρινήσεις απευθυνθείτε στον κ. Αλέξανδρο Μουρούζη (Τ: +306977618182,* *mourouzi@hotmail.com**).*

Το σεμινάριο υλοποιείται στο πλαίσιο του έργου [Public awareness, Preparedness, Participation and Coordination for Civil Protection for All, με την κωδική ονομασία 4PLUS](https://www.esamea.gr/projects-tenders/international-projects/4070-public-awareness-preparedness-participation-and-coordination-for-civil-protection-for-all-4plus), το οποίο εντάσσεται στο Πρόγραμμα [Interreg IPA CBC Programme “Greece- Albania 2014-2020”](https://greece-albania.eu/the-programme) και συγχρηματοδοτείται από την Ευρωπαϊκή Ένωση και από εθνικούς πόρους της Ελλάδας και της Αλβανίας.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |